John Nagenda

John Mwesigwa Robin Nagenda ( 25 Omwezi ogwokuna 1938 – 4 Omwezi ogwokusatu 2023 ) yali munnayuganda omuwandiisi wa Uganda, munnabyabufuzi, era munnabyamizannyo. Mu myaka gya 1960, yatandikawo ebiwandiiko by’Olungereza eby’oluvannyuma lw'obufuzi bw'amatwale mu buvanjuba bwa Afirika. Yabeera mu buwanganguse mu Bungereza mu myaka gya 1970 negy'e  1980 nga tannadda mu Uganda mu 1986. Yaddako  okufuuka omuwabuzi omukulu owa pulezidenti Yoweri Museveni era omuwandiisi w’emiko gy'empapula z'amawulire omututumufu. Yakiikirira obugwanjuba bw'Afirika mu mpaka z'ekikopo ky'ensi yonna ez'omuzannyo gwa Criket ez'omwaka kwa 1975  era oluvannyuma n'abeera pulezidenti w'ekibiina kya Uganda ekitwala omuzannyo gwa Cricket

Nagenda yazaalibwa nga 25 Omwezi ogwokuna  1938 mu nsi kati eyitibwa Rwanda .  Yeeyali mukulu mu baana omukaaga abasigaddewo abaazaalibwa William Kyanjo Nagenda ne Sala Maliamu Bakaluba. Bazadde be baali baminsani Abakuristaayo, era amaka gaddayo mu Uganda ng’akyali mwana muto. Amaka ga kitaawe ga kika kya Mmamba eky'oBwakabaka bwa Buganda ; jjajjaawe Festo Mukasa Manyangenda yali nnannyini ttaka wa maanyi era yaweereza ng'omu ku bakauza ku mulembe gwa Mutesa II owa Buganda . Era ssaabaminisita Apolo Nsibambi yali kkojjaawe . 

Nagenda okusoma kwe yakutandikira  ku ssomero lya Kiwanda e Namutamba,  essamba y'amaka gaabwe ey'amajaani gye yali esangibwa. Yagenda mu maaso okusomera ku  King’s College Budo nga tannasindikibwa mu kisulo ku somero lya siniya erya Kigezi High School okumala emyaka ebiri. 

 Omulimu gw’ebyemizannyo 
Nagenda yazannyira Uganda n'obuvanjuba bw'Afirika  cricket w’ensi yonna ng’omuteebi wa ddyo ow’amangu n’amangu.  Ye n'omuteebi Sam Walusimbi be bannayuganda bokka abaalondebwa mu ttiimu y'obuvanjuba bw'Afirika mu mpaka ezaggulawo ez'omuzannyo gwa Criket  ez'ekikopo ky'ensi yonna mu Bungereza. Yaggulawo okukubira obugwanjuba bw'afirika akapiira  mu muzannyo gwabwo  ne New Zealand, n’atwala emiwendo gya 1/50, naye teyazannya mipiira egy'eyongerako mu mpaka.  N'era yalabikira mu mupiira gumu ogwa Cricket ogw'omutendera ogusooka ogw'obuvanjuba bw'Afirika nga battunka ne Sri-Lanka mu Bungereza mu 1975.  

Ku nkomerero y'olugendo lwe olw'okuzannya, Nagenda yaweereza nga ssentebe w’ekibiina kya Uganda ekitwala / ekikulembera  omuzannyo gwa Cricket ekya Uganda Cricket Association era yakola kinene nnyo mu kukulaakulanya kw'ekisaawe ky'omuzannyo gwa  Cricket ekya  Kyambogo Cricket Oval  . 

 Okuwandiika 
Nagenda yali mu bayizi abaasooka mu pulogulaamu / kkoosi y'ebiwandiiko ku yunivasite y'e Makerere era nga yasunsula n'okwekeneenya ensobi  mu  katabo k'abayizi aka Penpoint . Yali mmemba  empagi "ow'ebbanguliro lya Makerere", elyava  mu yunivasite, wamu ne David Rubadri ne Ngugi wa Thiong'o. Ebitontome bye eby'omuntandikwa n'engero ze ezaasooka byafulumira nnyo mu Penpoint ne mu katabo Transition, n'ekitontome kye "Ennyanja Gahini ( Gahini Lake ) n'olugero olumpi  "Na kino (And This), Ku  kisembayo - {At Last) " biyingizibwa mu kitabo kya Makerere anthology Origin East Africa ekyafulumizibwa mu 1965. Okusinziira ku Simon Gikandi  Nagenda yali "omu ku batandisi b'okuwandiika mu buvajuba bw'Afirika " era yawandiika "ku biseera by'okukyuka mu kuwandiika kw'obuvanjuba bw'Afirika okwomulungereza", abawandiisi bawano abaakuzibwa mu kiseera ky'obufuzi bw'amatwale bwe baafuba okukozesa engeri z'Abangereza ez'ebiwandiiko n'ebitontome mu mbeera y'obuvanjuba bw'Afrika.  

Nagenda yabeera mu buwanganguse mu Bungereza mu myaka gya 1970 ne 1980 nga kiddirira Uganda okuwamba gavumenti mu 1971 . Yakomawo mu ggwanga mu 1986 Yoweri Museveni bwe yafuuka pulezidenti.  Mu mwaka gwe gumu, yafulumya akatabo ke akasooka ,Omukyo gwa Thomas Tebo - ( The Seasons of Thomas Tebo ) , ekizingiramu "omusajja alina endowooza ennungi eyeenyigira mu byobufuzi kyokka n'akwatibwa mu ntiisa n'akavuyo  k'enkola ey'obulyake".  Nagenda oluvannyuma  yafuuka omuwandiisi w’emiko okumala ebbanga mu lupapula lwa New Vision, olufuluma buli lunaku mu Kampala. Omuko gwe "Wiiki / ssabiiti y'Omusajja Omu" gwamala emyaka egisukka mu makumi abairi mwetaano (25 years),  era ekiwandiiko kyawamu omuli ebiwandiiko oba atiko ze  kyafulumizibwa  mu 2019 wansi  w'omutwe = wansi w'omutwe Wiiki y'Omusajja Omu: Amagezi agataterekeddwa . 

 Ebyobufuzi 
Mu myaka gya 1980, Nagenda yafuuka mmemba w’ekiwayi ky’ebweru eky’ekibiina kya National Resistance Movement (NRM), ekyawagira Yoweri Museveni .  Yali ku kakiiko akafuzi aka NRM e Kenya era yakola kinene mu kumatiza Kabaka Muwenda Mutebi II owa Buganda okudda okuva mu buwanganguse okuwagira omugendo guno.  Yawerekera Mutebi okuva e London okutuuka mu kibuga ekikulu ekya Rwanda e Kigali, gye baava ne bakukusibwa okuyingira Uganda ne basisinkana Museveni n'abakiise b'eggye lya National Resisitance Army . 

Nagenda yakomawo mu Uganda mu 1986 oluvannyuma lw'olutalo lwa Kampala  ne Museveni okulinnya ku bwa pulezidenti. Mu mwaka gwe gumu, yalondebwa ku kakiiko akanoonyereza ku kutyoboola eddembe ly’obuntu (akamanyiddwa ennyo nga akakiiko k’amazima mu Uganda -Ugandan Truth Commission), ng’avunanyizibwa ku kunoonyereza ku kutyoboola eddembe ly’obuntu wansi w’abakulembeze Museveni beyaddira mu bigere :  Idi Amin ne Milton Obote . Nagenda yamanyika eri abanyu olw'engeri enkakali gyeyabuuzaamu eyali  omumyuka wa pulezidenti owa Obote Paulo Muwanga eyalumba Nagenda n'ebigambo ebinyooma  ebyekuusa ku kuzaalibwa mu Rwanda   .  Akakiiko ku nkomerero ya byonna kaawa  alipoota yaako mu 1994 naye kaazibuwalirwa olw’ebbula ly’ensimbi n’obuwagizi bwa gavumenti mu nkola zaako. 

Mu 1989, Nagenda yalondebwa Museveni ng’omuwabuzi wa pulezidenti omukulu ku by’amawulire n’enkolagana n’abantu, ekifo ky’eyalimu okutuusa lwe yafa mu 2023.  Mu kulonda kw'obwa pulezidenti okwa 1996, yateekateeka kakuyege wa gavument ng’ewakanya omukulembeze w’oludda oluvuganya Paul Ssemogere, ng’amwoleka ng'eyali aleeteddwa pulezidenti Milton Obote eyali yamaamulwa ku ntebe.  Nagenda yalina enkolagana enzibu ne Museveni, n'amuvumirira mu lujjudde emirundi egiwera. Mu 2010, yavumirira gavumenti okuwamba akatabo ka Olive Kobusingye akayitibwa The Correct Line? Uganda Under Museveni .  Kigambibwa nti yafuna obutakkaanya ne Museveni mu 2011 nga kyava  ku butambi bwa Amerika obw'ekikungu  obwasomolwa mwe yasangibwa  ng'anyonnyodde  Museveni nga "atafugika era ateefuga " ate mukyala we Janet Museveni nga " akisussa".  Wabula oluvannyuma Nagenda ne Museveni baatabagana, era mu 2020 yategeeza nti Museveni "yali akoze omulimu gwa ttendo" nga pulezidenti. 

Nagenda yafiira ku ddwaliro lya Medipal International Hospital mu Kampala nga 4 Omwezi ogwokuna  2023. Yalina emyaka 84. 

 Ebijuliziddwa